દુષ્કર્મના આરોપી ડેરા સચ્ચા સૌદાના મુખ્ય ગુરમીત રામ રહીમની બેગ ઉઠાવવવાના આરોપમાં ડેપ્યુટી એડવોકેટ જનરલ ગુરદાસ સિંહ સલવારાને બરતરફ કરવામાં આવ્યા છે. ગુરમીત રામ રહીમ સેંકડો ગાડીઓના કાફલાની સાથે સીબીઆઇ કોર્ટ પહોંચ્યા હતા. સજા સંભળાવ્યા બાદ જ્યારે રામ રહીમને હેલિકોપ્ટરથી રોહતક જેલમાં લઇ જવામાં આવી રહ્યાં હતા ત્યારે ડેપ્યુટી એડવોકેટ તેમની બેગ ઉઠાવતા નજરે પડ્યા હતા. જો કે, આ સમગ્ર મામલાએ વેગ પકડ્યા બાદ પ્રશાસન દ્વારા ગુરદાસ સિંહને બરતરફ કરવામાં આવ્યા હતા.